pythainlp/thai-financial-dataset huggingface dataset:
10.การควบคุมภายใน

คณะกรรมการตรวจสอบได้หารือร่วมกับผู้ตรวจสอบภายใน เพื่อพิจารณาประเด็นต่างๆ
เกี่ยวกับผลการสอบทานการจัดทำรายงานทางการเงิน และการเปิดเผยข้อมูลทางการเงิน
การสอบทานความเพียงพอของระบบการควบคุมภายในของบริษัทฯ และบริษัทย่อย
รวมทั้งได้มีการหารือและรับทราบข้อมูลจากผู้สอบบัญชีภายนอกด้วย
ซึ่งผลจากการสอบทานดังกล่าวพบว่าบริษัทฯ
และบริษัทย่อยได้จัดทำงบการเงินและการเปิดเผยข้อมูลทางการเงินตามหลักการบัญชีที่รองรับทั่วไป
และไม่พบข้อบกพร่องที่เป็นสาระสำคัญในระบบการควบคุมภายในที่อาจกระทบต่อฐานะทางการเงินของบริษัทฯ
โดยรวม
บริษัทที่ออกหลักทรัพย์

บริษัท สยามสหบริการ จำกัด (มหาชน) เป็นผู้จำหน่ายน้ำมันเชื้อเพลิงเบนซิน ดีเซล
และน้ำมันหล่อลื่น

ภายใต้เครื่องหมายการค้ารูปหยดน้ำมัน และเครื่องหมาย “ SUSCO ” สำหรับน้ำมันหล่อลื่นนั้น
บริษัทฯ อาจ ขายผลิตภัณฑ์ที่มีเครื่องหมายการค้าของบริษัทอื่นด้วย

บริษัทฯ มีสำนักงานใหญ่ตั้งอยู่ ณ เลขที่ 30 หมู่ 1 ถนนราษฏร์บูรณะ แขวงบางปะกอก
เขตราษฏร์บูรณะ กรุงเทพมหานคร 10140 โทรศัพท์ 428-0029 (16 สาย) โทรสาร 427-6270
427-6460
1. ปัจจัยความเสี่ยง

ความเสี่ยงของบริษัทฯขึ้นอยู่กับปัจจัยดังต่อไปนี้

1.1 ความแปรปรวนของราคาน้ำมันในตลาดโลก

  เนื่องจากราคาน้ำมันขายปลีกภายในประเทศจะเปลี่ยนแปลงขึ้นลงตามการเปลี่ยนแปลงของราคา
  น้ำมันในตลาดโลกโดยเฉพาะอย่างยิ่งด้านตะวันออก
  ซึ่งมีศูนย์กลางการซื้อขายอยู่ที่ประเทศสิงคโปร์
  ดังนั้นการเปลี่ยนแปลงของราคาน้ำมันในตลาดสิงคโปร์จึงมีผลกระทบต่อต้นทุนของบริษัทฯ โดยตรง
  บริษัทฯ
  ได้พยายามบริหารความเสี่ยงดังกล่าวโดยการติดตามความเคลื่อนไหวและแนวโน้มราคาน้ำมัน
  ในตลาดโลกอย่างใกล้ชิด เพื่อวางแผนการซื้อและการเก็บสำรองสินค้าให้เหมาะสม
  และสามารถรักษาภาวะการแข่งขันให้ได้อย่างมีประสิทธิภาพ

  1.2 ความเสี่ยงในเรื่องความปลอดภัย

  ธุรกิจค้าน้ำมันเป็นธุรกิจที่ต้องดูแลเรื่องความปลอดภัยเป็นพิเศษ
  เนื่องจากน้ำมันเป็นวัตถุไวไฟที่อาจ ก่อให้เกิดเพลิงไหม้และก่อความเสียหายอย่างรุนแรงได้
  บริษัทฯ ตระหนักว่าความปลอดภัยในเรื่องดังกล่าวเป็นสิ่งที่สำคัญ
  จึงได้จัดให้ผู้มีหน้าที่เกี่ยวข้องเข้ารับการอบรมและฝึกซ้อมการดับเพลิงเป็นประจำ
  และได้จัดการฝึกซ้อมแผนป้องกันและระวังอัคคีภัยให้กับพนักงานทั้งบริษัทฯ
  พร้อมทั้งได้ติดตั้งเครื่องมือและอุปกรณ์เพื่อป้องกันอัคคีภัย ตลอดจนดำเนินการในเรื่องอื่นๆ
  ที่เกี่ยวข้องกับความปลอดภัยให้เป็นไปตามข้อบังคับของราชการอย่างสม่ำเสมอ

1.3 ความเสี่ยงด้านการเงิน

  บริษัทฯ ซื้อสินค้าส่วนหนึ่งจากต่างประเทศ เพื่อนำมาจำหน่ายภายในประเทศ โดยใช้เงินตราต่าง
  ประเทศในการซื้อสินค้า บริษัทฯ จึงมีความเสี่ยงในเรื่องอัตราแลกเปลี่ยนเงินตราในระดับหนึ่ง
  อย่าง ไรก็ตาม บริษัทฯ
  ก็ได้ติดตามความเคลื่อนไหวของอัตราแลกเปลี่ยนอย่างใกล้ชิดและพยายามกำหนด
  มาตรการที่รัดกุมต่างๆ เพื่อใช้ในการบริหารความเสี่ยงดังกล่าวให้มีน้อยที่สุด โดยจะทำสัญญาซื้อ
  เงินล่วงหน้าทันที เมื่อเห็นว่าอัตราแลกเปลี่ยนอยู่ในเกณฑ์ที่เหมาะสม
ข้อมูลสรุป (Executive Summary)

  บริษัท สยามสหบริการ จำกัด (มหาชน) เป็นผู้จำหน่ายน้ำมันเชื้อเพลิงเบนซิน ดีเซล
  และน้ำมันหล่อลื่นภายใต้เครื่องหมายการค้ารูปหยดน้ำมันและเครื่องหมาย “SUSCO”
  สำหรับน้ำมันหล่อลื่นนั้น บริษัทฯ อาจขายผลิตภัณฑ์ที่มีเครื่องหมายการค้าของบริษัทอื่นด้วย บริษัทฯ
  จำหน่ายน้ำมันผ่านสถานีบริการน้ำมันภายใต้เครื่องหมายการค้าของบริษัทฯ
  และจำหน่ายไปสู่ภาคอุตสาหกรรมต่างๆ ทั้งที่เป็นผู้ใช้โดยตรงในภาคขนส่งและบริการ
  รวมทั้งจำหน่ายผู้ค้าน้ำมันรายอื่นเพื่อให้นำน้ำมันไปจำหน่ายสู่ผู้บริโภคอีกทอดหนึ่ง

  ณ วันที่ 31 ธันวาคม 2543 บริษัทฯ มีสถานีบริการน้ำมันจำนวน 156 แห่งทั่วประเทศ
  มีคลังน้ำมัน 3 แห่ง ได้แก่ คลังน้ำมันราษฎร์บูรณะ กรุงเทพมหานคร คลังน้ำมันสุราษฎร์ธานี
  และคลังน้ำมันสงขลา เพื่อรองรับน้ำมันที่บริษัทฯได้ซื้อจากโรงกลั่นทั้งในและต่างประเทศ
  อีกทั้งบริษัทฯ ยังได้ใช้บริการคลังน้ำมันและการขนส่งน้ำมันทางท่อของบริษัท ขนส่งน้ำมันทางท่อ
  จำกัด เพื่อเป็นสถานที่จัดเก็บ และส่งน้ำมันเพิ่มอีกแห่งหนึ่ง

  บริษัทฯ มีบริษัทร่วมหนึ่งบริษัทได้แก่ บริษัท สยามมงคลเดินเรือ จำกัด มีบริษัทย่อยหนึ่งบริษัทได้แก่
  บริษัท น้ำมันสยามมงคล จำกัด และมีบริษัทที่เกี่ยวข้องกันอีกหนึ่งบริษัทได้แก่ บริษัท สยามภูริมงคล
  จำกัด โดยบริษัทฯ ได้ลงทุนในบริษัทเหล่านี้เป็นเงิน 86.97 ล้านบาท หรือคิดเป็นร้อยละ 37
  ของทุนที่ชำระแล้ว 2.99 ล้านบาท หรือคิดเป็นร้อยละ 99.98 ของทุนที่ชำระแล้ว และ 36.83
  ล้านบาท หรือคิดเป็นร้อยละ 8.49 ของทุนที่ชำระแล้วตามลำดับ

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญเกี่ยวกับวิธีการเก็บรักษาน้ำมันเชื้อเพลิง
  และข้อกำหนดในการก่อสร้างสถานีบริการน้ำมัน และพระราชบัญญัติน้ำมันเชื้อเพลิง พ.ศ. 2521
  ซึ่งมีสาระสำคัญเกี่ยวกับการจำหน่ายผลิตภัณฑ์น้ำมันชนิดต่างๆ การสำรองน้ำมันตามกฎหมาย
  เป็นต้น

  บริษัทฯ จัดหาน้ำมันจากแหล่งน้ำมัน 2 แห่ง คือ
  การนำเข้าจากต่างประเทศจากโรงกลั่นน้ำมันในประเทศแถบเอเชีย
  และการสั่งซื้อจากโรงกลั่นน้ำมันในประเทศ ได้แก่ โรงกลั่นน้ำมันบางจาก
  โรงกลั่นน้ำมันไทยออยล์ การปิโตรเลียมแห่งประเทศไทย ผู้ค้าน้ำมันมาตรา 6
  และบริษัทผู้ค้าน้ำมันรายใหญ่อื่นๆ โดยน้ำมันเชื้อเพลิงนี้มีคุณภาพและมาตรฐาน
  ตามเกณฑ์ที่กระทรวงพาณิชย์กำหนด
  สัดส่วนการนำเข้าจากต่างประเทศต่อการสั่งซื้อในประเทศในปี 2543 อยู่ในอัตราส่วนประมาณ
  1:4

  สำหรับผลิตภัณฑ์น้ำมันหล่อลื่น บริษัทฯ ได้ว่าจ้างให้บริษัท สยามฟายน์เฆมี จำกัด
  เป็นผู้ผลิตให้โดยบริษัทฯ เป็นผู้กำหนดให้ผลิตตามมาตรฐาน SAE (Society of Automotive
  Engineers) และ API (American Petroleum Institute)
  และต้องได้รับความเห็นชอบจากกระทรวงพาณิชย์หรือกระทรวงอุตสาหกรรมในเรื่องคุณสมบัติของ
  ผลิตภัณฑ์น้ำมันหล่อลื่น

บริษัทฯ มีทุนจดทะเบียน 5,000 ล้านบาท แบ่งออกเป็นหุ้นสามัญจำนวน 500 ล้านหุ้น
มูลค่าที่ตราไว้หุ้นละ 10 บาท ส่วนทุนที่ชำระแล้วของบริษัทฯ มีจำนวน 1,770 ล้านบาท
ประกอบด้วยหุ้นสามัญจำนวน 177 ล้านหุ้น มูลค่าที่ตราไว้หุ้นละ 10 บาท

ในปี 2543 บริษัทฯ มีผลการดำเนินงานขาดทุนสุทธิ 191.08 ล้านบาท คิดเป็นขาดทุน 1.08
บาทต่อหุ้น มีสินทรัพย์รวม 1,941.18 ล้านบาท มีหนี้สินรวม 1,085.13 ล้านบาท
และมีส่วนของผู้ถือหุ้นคงเหลือ 856.05 ล้านบาท
เอกสารแนบ 3

รายงานของคณะกรรมการตรวจสอบ

บริษัท สยามสหบริการ จำกัด (มหาชน)

เรียน ท่านผู้ถือหุ้น

ในรอบปีการเงิน 2543 และต้นปี 2544
คณะกรรมการตรวจสอบได้จัดให้มีการประชุมเพื่อพิจารณางบการเงินประจำปี 2543 ในไตรมาสที่ 1
ถึง ไตรมาสที่ 4 ที่ผ่านการสอบทานและตรวจสอบจากผู้สอบบัญชีภายนอกของบริษัทฯ จำนวนรวม 4
ครั้ง และได้ประชุมร่วมกับผู้สอบบัญชีภายนอก 1 ครั้ง
เพื่อหารือและแลกเปลี่ยนข้อคิดเห็นถึงขอบเขตความรับผิดชอบและปัญหาที่พบในการตรวจสอบงบการเงินดังกล่าวของบริษัทฯ
ด้วย

คณะกรรมการตรวจสอบได้พิจารณางบการเงินของบริษัทฯ ประจำปี 2543 สิ้นสุด ณ วันที่ 31
ธันวาคม 2543 ซึ่งผ่านการตรวจสอบโดยผู้สอบบัญชีภายนอกของบริษัทฯ แล้ว
มีมติเห็นชอบนำเสนอคณะกรรมการของบริษัทฯ และที่ประชุมผู้ถือหุ้น ตามลำดับต่อไป

ในการพิจารณางบการเงินดังกล่าวของบริษัทฯ คณะกรรมการตรวจสอบมีข้อสังเกตและความเห็นดังนี้

1.  ในรายงานของคณะกรรมการตรวจสอบที่เสนอต่อผู้ถือหุ้นสำหรับงบการเงินปี 2542
    คณะกรรมการตรวจสอบได้

  เคยตั้งข้อสังเกตเกี่ยวกับผลขาดทุนของบริษัทฯ สำหรับงบการเงินในปี 2543
  ก็ยังปรากฏผลขาดทุนอยู่ ในเรื่องนี้

  ได้รับทราบจากฝ่ายจัดการว่า
  แม้ว่าฝ่ายจัดการจะได้พยายามที่จะแก้ไขผลการดำเนินงานในส่วนที่บริษัทฯ

  สามารถควบคุมได้ให้ดีขึ้นก็ตาม
  แต่เนื่องจากภาวะความผันผวนของราคาน้ำมันในตลาดโลกประกอบกับการ

  ตรึงราคาน้ำมันของผู้ค้าน้ำมันรายใหญ่ในประเทศ
  เพื่อมิให้ผู้บริโภคต้องรับภาระมากจนเกินไปจากการที่ราคา

  น้ำมันในตลาดโลกเพิ่มสูงขึ้น เป็นผลให้บริษัทฯ ต้องรับภาระแทนผู้บริโภคเมื่อต้นทุนน้ำมันสูงขึ้น
  ซึ่งทำให้บริษัทฯ

  ยังประสบภาวะขาดทุนจากการดำเนินงานอยู่

2.  สำหรับหนี้สินกับสถาบันการเงินในประเทศ ยังคงเป็นภาระของบริษัทฯ
    ที่จำเป็นจะต้องดำเนินการแก้ไขต่อไป

  โดยเฉพาะในขณะนี้ที่บริษัทฯ ยังมีผลการดำเนินงานขาดทุนต่อเนื่องอยู่

3.  สำหรับระบบการควบคุมภายใน คณะกรรมการตรวจสอบมีความเห็นว่าบริษัทฯ
    มีระบบการควบคุมภายในที่เพียง

  พอตามสมควรเช่นเดียวกับที่ได้รายงานในปีที่ผ่านมา
  และในการประชุมร่วมกับผู้สอบบัญชีภายนอกของบริษัทฯ ก็

  ได้รับการชี้แจงว่าไม่พบข้อบกพร่องที่เป็นสาระสำคัญในระบบการควบคุมภายในที่อาจกระทบต่อฐานะของบริษัทฯ

  โดยรวม แต่ในเรื่องการตรวจสอบภายใน คณะกรรมการตรวจสอบยังมีความเห็นว่าบริษัทฯ
  ควรจัดหน่วยงานและ จัดสรรบุคลากรให้เหมาะสมเพื่อให้การปฏิบัติงานมีประสิทธิภาพยิ่งขึ้นต่อไป

  คณะกรรมการตรวจสอบเห็นสมควรเสนอคณะกรรมการบริษัทฯและผู้ถือหุ้นให้พิจารณาแต่งตั้งนางเกษรี
  ณรงค์เดช ผู้สอบบัญชีรับอนุญาต ทะเบียนเลขที่ 76 แห่งสำนักงาน เอ.เอ็ม.ที.แอสโซซิเอท
  ซึ่งเป็นผู้สอบบัญชีของบริษัทฯ เป็นผู้สอบบัญชีสำหรับปี 2544 ต่อไปอีก
  โดยกำหนดค่าตอบแทนให้ในอัตราเดียวกับปี 2543 คือ 490,000 บาท

  (สิทธิพันธ ศรีเพ็ญ)

  ประธานคณะกรรมการตรวจสอบ

  21 มีนาคม 2544
แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2543

บริษัท สยามสหบริการ จำกัด (มหาชน)
6. โครงการในอนาคต

โดยที่บริษัทฯ มีที่ดินว่างเปล่าเป็นจำนวนมาก ทั้งที่เป็นที่ดินว่างเปล่าและที่ดินส่วนที่เหลือจากการ
ก่อสร้างสถานีบริการน้ำมันแล้ว บริษัทฯ จึงมีนโยบายที่จะใช้ที่ดินดังกล่าวให้เกิดประโยชน์
จึงมีดำริที่จะปลูกไม้เศรษฐกิจที่จะเจริญเติบโตเร็วและให้ผลตอบแทนสูงในระยะเวลา 5 – 10 ปี
4. การวิจัยและพัฒนา

บริษัทฯ ไม่จำเป็นต้องมีการวิจัยและพัฒนาผลิตภัณฑ์ เพราะบริษัทฯไม่ได้เป็นผู้ผลิต
แต่เป็นเพียงผู้ซื้อผลิตภัณฑ์น้ำมันเชื้อเพลิงตามเกณฑ์คุณภาพและมาตรฐานที่กระทรวงพาณิชย์กำหนด
และในกรณีของผลิตภัณฑ์ น้ำมันหล่อลื่น บริษัทฯได้ว่าจ้างให้บริษัท สยามฟายน์เฆมี จำกัด เป็นผู้ผลิต
โดยบริษัทฯเป็นผู้กำหนดคุณสมบัติให้ผู้ผลิตผลิตภัณฑ์น้ำมันหล่อลื่นนั้นตามมาตรฐาน SAE ( Society
of Automotive Engineers ) และ API ( American Petroleum Institute)
จึงเป็นหน้าที่ของผู้ผลิตในการจัดทำการวิจัยและพัฒนาผลิตภัณฑ์ให้มีคุณภาพไม่ต่ำกว่ามาตรฐานที่กำหนดไว้
การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้นางปิยะลักษณ์ สิมะแสงยาภรณ์
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของนางปิยะลักษณ์
สิมะแสงยาภรณ์ กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้
”

+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| 1. นายมงคล สิมะโรจน์      | ประธานกรรมการ    | ...…………….……………………      |
+-------------------------+------------------+------------------------+
| 2. นายชัยธวัช สาระคุณ      | กรรมการ          | ……………………………………         |
+-------------------------+------------------+------------------------+
| 3. นายเจียม สุคัมภีรานนท์ *  | กรรมการ          | ……………………………………         |
+-------------------------+------------------+------------------------+
| 4. นายธวัชชัย สิมะโรจน์     | กรรมการ          | ……………………………………         |
+-------------------------+------------------+------------------------+
| 5. เรือตรีพยุง บุญศิริ        | กรรมการ          | ……………………………………         |
+-------------------------+------------------+------------------------+
| 6. นายณรงค์ จุลชาต        | กรรมการ          | ……………………………………         |
+-------------------------+------------------+------------------------+
| 7. นายภิมุข สิมะโรจน์       | กรรมการ          | ……………………………………         |
+-------------------------+------------------+------------------------+
| 8. นายนพดล อัตวาวุฒิชัย     | กรรมการผู้จัดการใหญ่ | ……………………………………         |
+-------------------------+------------------+------------------------+
|                         |                  |                        |
+-------------------------+------------------+------------------------+
|                         |                  |                        |
+-------------------------+------------------+------------------------+
| ผู้รับมอบอำนาจ             |                  |                        |
+-------------------------+------------------+------------------------+
| ชื่อ-นามสกุล               |  ตำแหน่ง          | ลายมือชื่อ                |
+-------------------------+------------------+------------------------+
| นางปิยะลักษณ์ สิมะแสงยาภรณ์  | เล               | ……………………………………         |
|                         | ขานุการคณะกรรมการ |                        |
+-------------------------+------------------+------------------------+

* หมายเหตุ นายเจียม สุคัมภีรานนท์ กรรมการของบริษัทฯ ได้เสียชีวิตเมื่อวันที่ 19 กุมภาพันธ์
2544
7. ข้อพิพาททางกฎหมาย

บริษัทฯ มีข้อพิพาทกับเจ้าหนี้การค้าต่างประเทศแห่งหนึ่ง
ซึ่งข้อพิพาทดังกล่าวได้ยุติแล้วตั้งแต่เดือนตุลาคม 2543
ตามความที่ปรากฎในหมายเหตุประกอบงบการเงินของบริษัทฯ สิ้นสุด ณ วันที่ 31 ธันวาคม 2543
ข้อ13 ดังนี้ “ ในปี 2542 บริษัทฯ
ได้ถูกฟ้องร้องเรื่องผิดสัญญาซื้อขายระหว่างประเทศจากเจ้าหนี้การค้าต่างประเทศแห่งหนึ่ง
มียอดฟ้องร้องรวมดอกเบี้ยจำนวน 5.94 ล้านดอลล่าร์สหรัฐฯ (ประมาณ 230.95 ล้านบาท)
ต่อมาในวันที่ 10 ตุลาคม 2543 ได้มีการประนีประนอมยอมความสำหรับยอดหนี้ 1.38
ล้านดอลล่าร์สหรัฐฯ ให้บริษัทฯ ผ่อนจ่ายชำระเพียง 0.8 ล้านดอลล่าร์สหรัฐฯ
และเรื่องการฟ้องร้องต่อศาลเป็นอันว่ายุติไป
กำไรจากการประนอมหนี้ดังกล่าวได้รวมอยู่ในงบกำไรขาดทุนแล้ว ”

ตามที่กล่าวไว้ในหมายเหตุประกอบงบการเงินของบริษัทฯ สิ้นสุด ณ วันที่ 31 ธันวาคม 2544 ข้อ
13 ว่า “ในปี 2544 บริษัทฯ
ได้ถูกฟ้องร้องต่อศาลทรัพย์สินทางปัญญาและการค้าระหว่างประเทศกลาง
เรื่องผิดสัญญาคำมั่นการชำระเงินจำนวน 199.98 ล้านบาท
กับสถาบันการเงินแห่งหนึ่งในประเทศสิงค์โปร์ มียอดฟ้องร้องรวมดอกเบี้ยจำนวน 5.45
ล้านดอลล่าร์สหรัฐฯ (ประมาณ 232.55 ล้านบาท) ซึ่งบริษัทฯ
ได้ฟ้องแย้งและเรียกค่าเสียหายจำนวนประมาณ 439.45 ล้านบาท ต่อมาเมื่อวันที่ 1 กุมภาพันธ์
2545 ศาลได้มีคำพิพากษาให้บริษัทฯ ชำระเงินต้นพร้อมดอกเบี้ยรวมทั้งสิ้นจำนวน 5.45
ล้านดอลล่าร์สหรัฐฯ (ประมาณ 241.69 ล้านบาท) ให้กับสถาบันการเงินดังกล่าว ณ วันที่ 31
ธันวาคม 2544 บริษัทฯ ได้บันทึกตั้งเจ้าหนี้ไว้จำนวน 4.41 ล้านดอลล่าร์สหรัฐฯ (ประมาณ
195.56 ล้านบาท) ซึ่งยังไม่ได้บันทึกอยู่อีกเป็นจำนวน 1.04 ล้านดอลล่าร์สหรัฐฯ (ประมาณ
46.13 ล้านบาท) เนื่องจากบริษัทฯ อยู่ระหว่างการดำเนินการอุทธรณ์ต่อศาลฎีกา”
10. การควบคุมภายใน

คณะกรรมการตรวจสอบได้ให้ความเห็นเกี่ยวกับการควบคุมภายในไว้ในรายงานของคณะกรรมการตรวจสอบถึงผู้ถือหุ้นลงวันที่
20 มีนาคม 2545
ว่า”...บรรดาข้อสังเกตและความเห็นที่คณะกรรมการได้เคยรายงานต่อผู้ถือหุ้นไว้สำหรับปีการเงิน
2543 ซึ่งยังมีความสำคัญที่บริษัทฯ ยังจะต้องให้ความสนใจและดำเนินการแก้ไขต่อไป...”
ซึ่งในปีงบการเงิน 2543 นั้น
คณะกรรมการตรวจสอบได้ให้ความเห็นเกี่ยวกับการควบคุมภายในไว้ในรายงานของคณะกรรมการตรวจสอบลงวันที่
21 มีนาคม 2544 ว่า “...สำหรับระบบการควบคุมภายใน และการตรวจสอบภายในของบริษัทฯ
คณะกรรมการตรวจสอบมีความเห็นว่า บริษัทฯ มีระบบการควบคุมภายในที่เพียงพอตามสมควร...”
บริษัทที่ออกหลักทรัพย์

บริษัท สยามสหบริการ จำกัด (มหาชน) เป็นผู้จำหน่ายน้ำมันเชื้อเพลิงเบนซิน ดีเซล
และน้ำมันหล่อลื่น

ภายใต้เครื่องหมายการค้ารูปหยดน้ำมัน และเครื่องหมาย “ SUSCO ” สำหรับน้ำมันหล่อลื่นนั้น
บริษัทฯ ยังได้ ขายผลิตภัณฑ์ที่มีเครื่องหมายการค้าของบริษัทอื่นด้วย

บริษัทฯ มีสำนักงานใหญ่ตั้งอยู่ ณ เลขที่ 30 หมู่ 1 ถนนราษฎร์บูรณะ แขวงบางปะกอก
เขตราษฎร์บูรณะ กรุงเทพมหานคร 10140 โทรศัพท์ 0-2428-0029 (16 สาย) โทรสาร
0-2427-6270 และ 0-2427-6460 Email : susco@loxinfo.co.th
11. รายการระหว่างกัน

บริษัทฯ มีรายการที่เกิดขึ้นกับบริษัทที่เกี่ยวข้องในปี 2544 (ตามตารางด้านล่าง)
เป็นมูลค่ารวมจำนวน 27.86 ล้านบาท แบ่งเป็นรายการที่เกิดขึ้นกับบริษัท สยามมงคลเดินเรือ
จำกัด จำนวน 15.30 ล้านบาท และรายการที่เกิดขึ้นกับบริษัท สยามทรัคเซอร์วิส จำกัด จำนวน
12.56 ล้านบาท ซึ่งรายการเหล่านั้นเป็นรายการขายสินค้า ให้เช่าที่ดิน
และใช้บริการขนส่งที่มีราคาซื้อขายและค่าบริการระหว่างบริษัทฯ
และบริษัทที่เกี่ยวข้องกันในราคาที่ไม่แตกต่างจากที่บริษัทฯ ทำธุรกิจกับบุคคลภายนอก

รายการระหว่างกันในช่วง 3 ปีที่ผ่านมา

หน่วย:ล้านบาท

  ---------------------- -------------------- ---------- --------- ---------
  ชื่อบริษัท                 รายการ               2544       2543      2542

  บริษัท สยามมงคลเดินเรือ    ขายน้ำมัน              0.63       1.19      0.50
  จำกัด                                                             

                         รายได้ค่าเช่าที่ดิน        1.17       1.11      1.11

                         ค่าขนส่งและดอกเบี้ยจ่าย   13.50      19.52     30.29

  รวม                                         15.30      21.82     31.90

  บริษัท สยามทรัคเซอร์วิส     ขายน้ำมัน              0.01       0.38      0.82
  จำกัด                                                             

                         รายได้อื่นๆ             0.02       0.06      0.35

                         ค่าขนส่ง               12.53      14.51     15.83
                         ค่าบริหารและค่าซ่อมรถ                         

  รวม                                         12.56      14.95     17.00

  รวมทั้งสิ้น                                     27.86      36.77     48.90
  ---------------------- -------------------- ---------- --------- ---------
1. ปัจจัยความเสี่ยง

ความเสี่ยงของบริษัทฯขึ้นอยู่กับปัจจัยดังต่อไปนี้

1.1 ความแปรปรวนของราคาน้ำมัน

  เนื่องจากราคาน้ำมันขายปลีกและต้นทุนน้ำมันภายในประเทศจะเปลี่ยนแปลงขึ้นลงตามการเปลี่ยนแปลงของราคาน้ำมันในตลาดโลกโดยเฉพาะอย่างยิ่งด้านตะวันออก
  ซึ่งมีศูนย์กลางการซื้อขายอยู่ที่ประเทศสิงค์โปร์
  ดังนั้นการเปลี่ยนแปลงของราคาน้ำมันในตลาดสิงค์โปร์จึงมีผลกระทบต่อราคาขายและต้นทุนของบริษัทฯ
  โดยตรง บริษัทฯ
  ได้พยายามบริหารความเสี่ยงดังกล่าวโดยการติดตามความเคลื่อนไหวและแนวโน้มราคา
  น้ำมันในตลาดโลกอย่างใกล้ชิด เพื่อวางแผนการซื้อและการเก็บสำรองสินค้าให้เหมาะสม
  และสามารถรักษาภาวะการแข่งขันให้ได้อย่างมีประสิทธิภาพ

  1.2 ความเสี่ยงในเรื่องความปลอดภัย

  ธุรกิจค้าน้ำมันเป็นธุรกิจที่ต้องดูแลเรื่องความปลอดภัยเป็นพิเศษ
  เนื่องจากน้ำมันเป็นวัตถุไวไฟที่อาจก่อให้เกิดเพลิงไหม้และความเสียหายอย่างรุนแรงได้ บริษัทฯ
  ตระหนักว่าความปลอดภัยในเรื่องดังกล่าวเป็นสิ่งที่สำคัญ
  จึงได้จัดให้ผู้มีหน้าที่เกี่ยวข้องเข้ารับการอบรมและฝึกซ้อมการดับเพลิงเป็นประจำ
  และได้จัดการฝึกซ้อมแผนป้องกันและระวังอัคคีภัยให้กับพนักงานทั้งบริษัทฯ
  พร้อมทั้งได้ติดตั้งเครื่องมือและอุปกรณ์เพื่อป้องกันอัคคีภัย ตลอดจนดำเนินการในเรื่องอื่นๆ
  ที่เกี่ยวข้องกับความปลอดภัยให้เป็นไปตามข้อบังคับของราชการอย่างสม่ำเสมอ

1.3 ความเสี่ยงด้านการเงิน

  บริษัทฯ อาจซื้อสินค้าจากต่างประเทศ เพื่อนำมาจำหน่ายภายในประเทศ
  หากราคาที่นำเข้าถูกกว่าราคาภายในประเทศ โดยใช้เงินตราต่างประเทศในการซื้อสินค้านั้น
  ในกรณีเช่นนี้บริษัทฯ จะมีความเสี่ยงในเรื่องอัตราแลกเปลี่ยนเงินตราในระดับหนึ่ง ซึ่งบริษัทฯ
  จะต้องติดตามความเคลื่อนไหวของอัตราแลกเปลี่ยนอย่างใกล้ชิดและพยายามกำหนดมาตรการที่รัดกุมต่างๆ
  เพื่อใช้ในการบริหารความเสี่ยงดังกล่าวให้มีน้อยที่สุด
  เช่นอาจจะทำสัญญาซื้อเงินตราต่างประเทศล่วงหน้าทันที
  เมื่อเห็นว่าอัตราแลกเปลี่ยนอยู่ในเกณฑ์ที่เหมาะสม
ส่วนที่ 1

ข้อมูลสรุป (Executive Summary)

  บริษัทฯ เป็นผู้จำหน่ายน้ำมันเชื้อเพลิงเบนซิน ดีเซล
  และน้ำมันหล่อลื่นภายใต้เครื่องหมายการค้ารูปหยดน้ำมันและเครื่องหมาย "SUSCO"
  สำหรับน้ำมันหล่อลื่นนั้น บริษัทฯ ยังได้ขายผลิตภัณฑ์ที่มีเครื่องหมายการค้าของบริษัทอื่นด้วย บริษัทฯ
  จำหน่ายน้ำมันผ่านสถานีบริการน้ำมันภายใต้เครื่องหมายการค้าของบริษัทฯ
  และจำหน่ายไปสู่ภาคอุตสาหกรรมต่างๆ ที่เป็นผู้ใช้โดยตรง ทั้งในภาคขนส่งและบริการ
  รวมทั้งจำหน่ายให้แก่ผู้ค้า น้ำมันรายอื่นซึ่งนำน้ำมันไปจำหน่ายสู่ผู้บริโภคอีกทอดหนึ่ง

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญเกี่ยวกับวิธีการเก็บรักษาน้ำมันเชื้อเพลิง
  และข้อกำหนดในการก่อสร้างสถานีบริการน้ำมัน และพระราชบัญญัติการค้าน้ำมันเชื้อเพลิง พ.ศ.
  2543 ซึ่งมีสาระสำคัญเกี่ยวกับการจำหน่ายผลิตภัณฑ์น้ำมันชนิดต่างๆ และการสำรอง
  น้ำมันตามกฎหมาย เป็นต้น

  บริษัทฯ จัดหาน้ำมันเพื่อจำหน่าย 2 วิธี คือ นำเข้าจากต่างประเทศ
  และสั่งซื้อภายในประเทศจากโรงกลั่นน้ำมันภายในประเทศ โดยน้ำมันเชื้อเพลิงเหล่านี้
  มีคุณภาพและมาตรฐาน ตามเกณฑ์ที่กระทรวงพาณิชย์กำหนด ในปี 2544 บริษัทฯ
  จัดหาน้ำมันทั้งหมดจากแหล่งน้ำมันภายในประเทศดังกล่าว

  ณ วันที่ 31 ธันวาคม 2544 บริษัทฯ มีสถานีบริการน้ำมันจำนวน 151 แห่งทั่วประเทศ
  มีคลังน้ำมัน 3 แห่ง ได้แก่ คลังน้ำมันราษฎร์บูรณะ กรุงเทพมหานคร คลังน้ำมันสุราษฎร์ธานี
  และคลังน้ำมันสงขลา เพื่อรองรับน้ำมันที่ได้ซื้อจากแหล่งต่างๆ ดังกล่าวข้างต้น
  อีกทั้งยังได้ใช้บริการคลังน้ำมันและการขนส่ง น้ำมันทางท่อของบริษัท ขนส่งน้ำมันทางท่อ จำกัด (
  FPT ) เป็นสถานที่จัดเก็บและส่งน้ำมันเพิ่มอีกแห่งหนึ่ง

บริษัทฯ มีทุนจดทะเบียน 5,000 ล้านบาท แบ่งออกเป็นหุ้นสามัญจำนวน 500 ล้านหุ้น
มูลค่าที่ตราไว้หุ้นละ 10 บาท ส่วนทุนที่ชำระแล้วของบริษัทฯ มีจำนวน 1,770 ล้านบาท
แบ่งออกเป็นหุ้นสามัญจำนวน 177 ล้านหุ้น มูลค่าที่ตราไว้หุ้นละ 10 บาท

ในปี 2544 บริษัทฯ มีผลการดำเนินงานขาดทุนสุทธิ 62.02 ล้านบาท คิดเป็นขาดทุน 0.35
บาทต่อหุ้น มีสินทรัพย์รวม 1,843.01 ล้านบาท มีหนี้สินรวม 1,048.99 ล้านบาท
และมีส่วนของผู้ถือหุ้น 794.03 ล้านบาท

  บริษัทฯ มีบริษัทร่วมสองบริษัทได้แก่ บริษัท สยามมงคลเดินเรือ จำกัด และบริษัท เอส เอ็น
  เทอร์มินัล จำกัด โดยบริษัทฯ ได้ลงทุนในบริษัทเหล่านี้เป็นเงินจำนวน 86.97 ล้านบาท
  หรือคิดเป็นร้อยละ 37.43 ของทุนที่ชำระแล้วของบริษัทดังกล่าว จำนวน 0.80 ล้านบาท
  หรือคิดเป็นร้อยละ 40.00 ของทุนที่ชำระแล้วของบริษัทดังกล่าว ตามลำดับ และ
  มีบริษัทย่อยหนึ่งบริษัทได้แก่ บริษัท น้ำมันสยามมงคล จำกัด โดยบริษัทฯ ได้ลงทุนในบริษัทนี้
  เป็นเงินจำนวน 2.99 ล้านบาท หรือคิดเป็นร้อยละ 99.98 ของทุนที่ชำระแล้ว
ข้อมูลอื่นที่เกี่ยวข้อง

-ไม่มีข้อมูล-
เอกสารแนบ 3

-ไม่มีข้อมูล-
แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2544

บริษัท สยามสหบริการ จำกัด (มหาชน)
6. โครงการในอนาคต

บริษัทฯ มีทรัพย์สินอีกเป็นจำนวนมากที่ยังไม่ได้นำมาใช้ดำเนินงานให้เกิดประโยชน์กับบริษัทฯ
จึงมีนโยบายที่จะบริหารทรัพย์สินเหล่านี้เพื่อให้เกิดประโยชน์สูงสุด
และเพื่อให้สามารถสร้างรายได้เพิ่มแก่บริษัทฯ ในอนาคต ฉะนั้นถ้ามีที่ดินว่างเปล่าไม่มีสิ่งปลูกสร้าง
และที่ดินว่างเปล่าที่เหลือจากการก่อสร้างสถานีบริการน้ำมันแล้ว บริษัทฯ
ก็ได้ดำเนินการปลูกไม้เศรษฐกิจที่เจริญเติบโตเร็ว และให้ผลตอบแทนสูงภายในระยะเวลา 5 ถึง
10 ปี บนที่ดินว่างเปล่าในบางพื้นที่เหล่านั้นเพื่อให้ได้ผลตอบแทนในอนาคต นอกจากนี้บริษัทฯ
ยังมีคลังน้ำมันอยู่ 3 แห่ง คือ คลังน้ำมันราษฎร์บูรณะ กรุงเทพมหานคร คลังน้ำมันสุราษฎร์ธานี
และคลังน้ำมันสงขลา ที่มีถังจัดเก็บน้ำมันพร้อมใช้งานเหลืออยู่จำนวนหนึ่ง บริษัทฯ
จึงมีแผนงานที่จะให้บริการจัดรับ จัดเก็บ และจัดจำหน่ายให้แก่ผู้ประกอบการที่สนใจ
เพื่อเป็นการใช้สอยคลังน้ำมันให้เต็มประสิทธิภาพ
อีกทั้งพื้นที่บางส่วนของบริเวณคลังน้ำมันสุราษฎร์ธานี และคลังน้ำมันสงขลาที่ยังว่างเปล่านั้น
มีความเหมาะสมที่จะจัดทำเป็นสถานที่ทำงาน หรือเก็บอุปกรณ์เครื่องมือต่างๆ
เนื่องจากคลังน้ำมันทั้งสองแห่งสะดวกในการคมนาคมทั้งทางบกและทางน้ำสำหรับผู้ประกอบการบริเวณนั้น
บริษัทฯ จึงจะพัฒนาพื้นที่เหล่านี้ เพื่อให้เกิดการใช้ประโยชน์จากทรัพย์สินของบริษัทฯ อย่างสูงสุด
ทั้งนี้การพัฒนาพื้นที่และทรัพย์สินของบริษัทฯ จะเป็นไปได้มากหรือน้อยนั้น
ขึ้นอยู่กับภาวะเศรษฐกิจเป็นหลัก
4. การวิจัยและพัฒนา

บริษัทฯ ไม่จำเป็นต้องมีการวิจัยและพัฒนาผลิตภัณฑ์ เพราะบริษัทฯไม่ได้เป็นผู้ผลิต
แต่เป็นเพียงผู้ซื้อผลิตภัณฑ์น้ำมันเชื้อเพลิงตามเกณฑ์คุณภาพและมาตรฐานที่กระทรวงพาณิชย์กำหนด
และในกรณีของผลิตภัณฑ์น้ำมันหล่อลื่น บริษัทฯได้ว่าจ้างให้บริษัท สยามฟายน์เฆมี จำกัด เป็นผู้ผลิต
โดยบริษัทฯเป็นผู้กำหนดคุณสมบัติให้ผู้ผลิตผลิตภัณฑ์น้ำมันหล่อลื่นนั้นตามมาตรฐาน SAE ( Society
of Automotive Engineers ) และ API ( American Petroleum Institute)
จึงเป็นหน้าที่ของผู้ผลิตในการจัดทำการวิจัยและพัฒนาผลิตภัณฑ์ให้มีคุณภาพตามมาตรฐานที่กำหนดไว้